**Д О Г О В О Р**

**№\_\_\_\_\_\_\_\_\_\_\_\_\_\_\_\_\_\_\_**

Днес, .......................... 2015 г. на основание чл. 101е от ЗОП във връзка с възлагане на обществена поръчка с предмет:

**„Изпълнение на дейности по информация и публичност” по проект BG06-243 „Равен достъп на деца в риск до предучилищна подготовка и интеркултурно образование чрез иновативно обучение, интегриран подход и привлекателни условия в детските градини в Община Русе” по Компонент 2 на Програма „Деца и младежи в риск“ по Финансовия механизъм на Европейското икономическо пространство.**

между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” № 6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна

и

1. **……………………………………,** с ЕИК ………………………, със седалище и адрес на управление …………………………….., представлявано от **………………….. -** ……………, наричано за краткост **ИЗПЪЛНИТЕЛ** от друга страна, като страните се споразумяха за следното:

**І. ПРЕДМЕТ НА ДОГОВОРА**

**Чл. 1** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** в съответствие с техническата спецификация приема да изпълни дейностите по обществена поръчка с предмет **„Изпълнение на дейности по информация и публичност” по проект BG06-243 „Равен достъп на деца в риск до предучилищна подготовка и интеркултурно образование чрез иновативно обучение, интегриран подход и привлекателни условия в детските градини в Община Русе” по Компонент 2 на Програма „Деца и младежи в риск“ по Финансовия механизъм на Европейското икономическо пространство,** съгласно Офертата и Техническото предложение, представляващи Приложение № 1 и Приложение № 2 към настоящия договор.

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 2 (1)** Настоящият договор влиза в сила от датата на подписването му от страните.

**(2)** Мястото на изпълнение на договора е гр. Русе, 7000, пл. “Свобода” № 6.

**(3)** Срокът на изпълнение на поръчката е от датата на подписване на договора до 15.04.2016 г. За изпълнението на всяка една дейност от предмета на поръчката Възложителят изпраща на Изпълнителя възлагателно писмо /заявка/.

**(4)** Гаранционната поддръжка на създадения уеб сайт е за срока на договора, считано от датата на пускане/въвеждане в експлоатация на сайта. Преди официалното пускане на сайта, следва да се осигури тестов вариант.

**ІІІ. ЦЕНИ И НАЧИН НА ПЛАЩАНЕ**

**Чл. 3 (1)** Общата цена на договора е в съответствие с Ценовото предложение на ИЗПЪЛНИТЕЛЯ, представляващо Приложение № 3 към настоящия договор и е в размер на …………. /словом: …………………………/ лв. без ДДС

**(2)** Заплащането на дейностите по изпълнение на услугата ще се извършва в лева по банков път след изпълнението им в срок до 10 дни след представяне на следните документи: приемо-предавателен протокол, подписан от Изпълнителя и Възложителя и фактура.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4 (1)** ИЗПЪЛНИТЕЛЯТ се задължава:

а) да извърши договореното качествено, съобразно изискванията на техническата спецификация и указанията на ВЪЗЛОЖИТЕЛЯ и приложимите нормативни разпоредби;

б) да предаде предмета на договора на ВЪЗЛОЖИТЕЛЯ в определения срок;

в) да изпълнява указанията на ВЪЗЛОЖИТЕЛЯ по осъществяването на предмета на договора.

**(2)** ИЗПЪЛНИТЕЛЯТ има право да получи договореното възнаграждение при условията на настоящия договор.

**Чл. 5** Въз основа на заявка от Възложителя, Изпълнителят трябва да представи:

* в 10 дневен срок проект на информационните табели. Изработването и доставката се извършва в 20 дневен срок от одобрение на проекта на плакат от страна на Възложителя;
* в 10 дневен срок проект на брошура. Изработването и доставката се извършва в 20 дневен срок от одобрение на проекта на брошура от страна на Възложителя.
* в 10 дневен срок проект на ролер банер. Изработването и доставката се извършва в 20 дневен срок от одобрението на проекта на ролер банер от страна на Възложителя.
* в 10 дневен срок визуализация на фланелките. Доставката се извършва в 30 дневен срок от одобрението на визуализацията от страна на Възложителя.
* в 10 дневен срок визуализация на моливника. Доставката се извършва в 30 дневен срок от одобрението на визуализацията от страна на Възложителя.
* в 10 дневен срок визуализация на чадъра. Доставката се извършва в 30 дневен срок от одобрението на визуализацията от страна на Възложителя.
* в 10 дневен срок визуализация на дъждобрана. Доставката се извършва в 30 дневен срок от одобрението на визуализацията от страна на Възложителя.
* в 2 дневен срок проект на рекламно каре. Публикацията се извършва в 2 дневен срок от одобрение на проекта на рекламно каре от страна на Възложителя.
* Изпълнителят осигурява директен превод от английски на български и от български на английски език за 3 бр. информационни събития/пресконференции с участие на представители от страните-донори. Възлагането се извършва минимум 3 дни преди събитието.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5 (1)** ВЪЗЛОЖИТЕЛЯТ е длъжен да заплаща уговорената в раздел III цена при условията и сроковете на настоящия договор;

**(2)** ВЪЗЛОЖИТЕЛЯТ предоставя на ИЗПЪЛНИТЕЛЯ цялата необходима информация във връзка с изпълнение на задълженията му по договора;

**(3)** Възложителят се задължава да извършва всички необходими действия по комуникация и координация, необходими за правилното изпълнение на предмета на договора;

**(4)** ВЪЗЛОЖИТЕЛЯТ оказва пълно съдействие на ИЗПЪЛНИТЕЛЯ при изпълнение на неговите задължения по настоящия договор, когато конкретните обстоятелства го изискват;

**(5)** ВЪЗЛОЖИТЕЛЯТ може да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота;

**(6)** ВЪЗЛОЖИТЕЛЯТима право да откаже да приеме изпълнението, ако при извършване на проверка на неговото състояние открие съществени недостатъци.

**VІ. НЕУСТОЙКИ**

**Чл. 6 (1)** При забавено изпълнение изпълнителят дължи на възложителя неустойка в размер на 0,1 % от стойността на договора за всеки ден закъснение, но не повече от 10 на сто от общата цена на договора.

**(2)** За некачествено изпълнение ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от общата стойност на договора. **(3)** При пълно неизпълнение ИЗПЪЛНИТЕЛЯТ дължи неустойка в размер на 20% от стойността на договора.

**(4)** Страната, която е понесла щети от виновното неизпълнение на договорените задължения може да търси и по-големи вреди.

**VII. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

**Чл. 7 (1)** Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства (природни бедствия, пожар, война, стачка), върху които те нямат влияние.

**(2)** За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

**(3)** В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

**(4)** Ако форсмажорните обстоятелства продължават повече от два месеца, всяка от страните може да развали договора напълно или частично без съдебна намеса с тридесет дневно писмено предизвестие.

**(5)** По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

**VIII. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 8** Настоящият договор се прекратява:

1. С изтичане на договорения срок и изпълнение на задълженията на страните по договора.
2. По взаимно съгласие, изразено писмено.
3. При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

**IX. ОБЩИ УСЛОВИЯ**

**Чл. 9** Страните по договора се съгласяват, че създаването на уеб сайта, авторските права върху дизайна преминават в полза на Възложителя. Системата за управление на съдържанието, домейна и хостинга на създадения уеб сайт се предоставят на Възложителя с право на административен достъп от Възложителя след приключване на проекта и неговата устойчивост.

**Чл. 10** Настоящият договор може да бъде изменян само по взаимно съгласие между страните, изразено в писмена форма в случаите допустими съгласно законодателството.

**Чл. 11** Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** **–** два за възложителя и един за изпълнителя.

**Неразделна част от настоящия договор са:**

Оферта на ИЗПЪЛНИТЕЛЯ – Приложение № 1

Техническо предложение на ИЗПЪЛНИТЕЛЯ – Приложение № 2

Ценово предложение на ИЗПЪЛНИТЕЛЯ – Приложение № 3

**ВЪЗЛОЖИТЕЛ: ИЗПЪЛНИТЕЛ:**